**Indemnizații pentru persoane cu handicap**

**Documente necesare pentru acordarea indemnizației lunare**

Conform prevederilor art. 42, alin. (4) din Legea nr. 448/2006 republicată, cu modificările și completările ulterioare, ” Părinţii sau, după caz, reprezentanţii legali ai copilului cu handicap grav, persoana sau familia care a primit în plasament un copil cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal şi primirea unei indemnizaţii lunare”.

Plata indemnizaţiei se face pe perioada valabilităţii certificatului de încadrare în gradul grav de handicap, cu asistent personal, emis de comisiile de protecţie a copiilor sau de comisiile de evaluare a persoanelor adulte cu handicap, după caz și se asigură de primăriile în a căror rază teritorială își are domiciliul sau reședința persoana cu handicap.

Indemnizaţia se acordă începând cu luna următoare depunerii cererii şi încetează cu luna următoare celei în care persoana cu handicap nu mai îndeplineşte condiţiile care au dus la stabilirea dreptului, conform prevederilor legale în vigoare.

În vederea obținerii dreptului la indemnizație lunară, persoanele îndreptățite vor depune la sediul Direcției de Asistență Socială Miercurea-Ciuc următoarele documente:

**Copii (între 0 – 18 ani)**

* Cerere pentru acordarea indemnizației lunare;
* Hotărâre cu privire la încadrarea copilului în gradul grav de handicap (original);
* Acord pentru primirea indemnizației lunare de la D.G.A.S.P.C. (pe numele solicitantului) -conform art. 42 alin. 5 din Legea 448/2006, republicată (original);
* Actul de identitate al reprezentantului legal (original);
* Certificatul de naștere al copilului (original);
* Extras de cont (pe numele solicitantului) – (unde este cazul);
* Declarația prin care reprezentantul legal al copilului își asumă obligația să anunțe la Direcția de Asistență Socială Miercrea-Ciuc în termen de maximum 48 de ore orice modificare survenită.

**Adulți**

* Cerere pentru acordarea indemnizației lunare;
* Certificat de încadrare în gradul grav de handicap + anexă (original);
* Acord pentru primirea indemnizației lunare de la DGASPC conform art. 42 alin. 5 din Legea 448/2006 (original);
* Act de indentitate al persoanei cu handicap (original );
* Decizie de pensie/Decizie asupra capacității de muncă + anexa în care se specifică gradul de invaliditate (original);
* Cupon de pensie din luna anterioară depunerii cererii (original);
* Act de identitate al curatorului/tutorelui, unde este cazul (original);
* Dispoziție sau sentință civilă de curatelă/tutelă definitivă, unde este cazul (original);
* Extras de cont (pe numele solicitantului) – (unde este cazul);
* Declarație prin care solicitantul/reprezentantul legal/altă persoană își asumă obligația să anunțe la Direcția de Asistență Socială Miercurea-Ciuc în termen de maximum 48 de ore orice modificare survenită de natură să influențeze acordarea dreptului;